Siret Kotka

Siret Kotka (sündinud 27. juulil 1986 Viljandis) on Eesti poliitik, XII, XIII ja XIV Riigikogu liige.

 Haridus 
Siret Kotka on lõpetanud 2005. aastal Väike-Maarja Gümnaasiumi ja 2008. aastal Tartu Ülikooli (sotsiaalteaduskonnas); tema bakalaureusetöö teema oli "Keskklassi kujunemisest Eestis". 2016. aastal kaitses ta Tallinna Ülikoolis magistritöö politoloogias.http://www.kesknadal.ee/est/g2/uudised?id=27203

 Poliitiline tegevus  

Siret Kotka astus Eesti Keskerakonna noortekogusse 2000. aastal. 10. augustist 2004 on ta erakonna liige. Alates maist 2006 oli ta noortekogu aseesimees ning alates 19. maist 2007 noortekogu esimees. Esimehe valimistel noortekogu V kongressil, kus osales ligi 300 liiget, sai ta 133 häält ning edestas teise tulemuse saanud Robert Raudsaart 52 häälega. 2008. aastal valiti ta tagasi noortekogu esimeheks.

Kotka on Eesti Keskerakonna Lääne-Virumaa piirkonna esimees ja Väike-Maarja vallavolikogu liige, revisjonikomisjoni esimees. Lisaks on Siret Kotka Keskerakonna Volikogu aseesimees ja erakonna arendussekretär.

Ta on töötanud majandus- ja kommunikatsiooniministri referendina (Edgar Savisaare abina). 1. juulist 2008 töötas Kotka Tallinna abilinnapea Taavi Aasa nõunikuna.

Ta kandideeris 2011. aasta Riigikogu valimistel Lääne-Viru maakonnas ning sai 894 häält, kuid valituks ei osutunud. 1. juulil 2014 sai temast seoses Ester Tuiksoo süüdimõistva kohtuotsuse jõustumisega riigikogu asendusliige.

Ta kandideeris ka 2015. aasta Riigikogu valimistel valimisringkonnas nr 6 (Lääne-Viru maakonnas), sai 2558 häält ning osutus valituks ringkonnamandaadiga.http://rk2015.vvk.ee/detailed-6.htmlhttp://rk2015.vvk.ee/acquired-mandates.html

Ta kandideeris 2023. aasta valimistel Riigikokku, kogus valimisringkonnas nr 6 (Lääne-Virumaa) 1430 häält ning ei osutunud valituks.

Ta on Tallinna Autobussikoondise nõukogu liige.

 Liikmesus 
Siret Kotka on Eesti Loomakaitse Seltsi liige ja oli aastatel 2012–2024 MTÜ Ausad Valimised juhatuse liige.

Isiklikku
Ta on pärit Lääne-Virumaalt Triigi külast, kus elab ka tema ema Sirle Kotka.

30. aprillil 2017 abiellus ta Martin Repinskiga. Sama aasta oktoobris sündis neil poeg Morgan.Armas klõps! Palju õnne! Sündis Siret Kotka ja Martin Repinski esiklaps, kes sai vahva nime, TV3, 09.10.2017. Jaanuaris 2020 jõustus nende abielu lahutus.https://kroonika.delfi.ee/news/inimesed/lahutus-siret-kotka-pani-oma-pulmakleidi-30-eurose-alginnaga-oksjonile?id=88367389 

2022. aasta oktoobris kihlus Siret Kotka jurist Indrek Grusdamiga. Jaanuaris 2024 sündis neil poeg Ingram.Greta Kaupmees. Siret Kotka tõi ilmale teise lapse: poja nime valisime ühiselt Kroonika/Delfi, 22.01.2024.

 Viited 

Välislingid
Siret Kotka blogi
Aarne Mäe. Kesknoored kukutasid valitsust, Virumaa Teataja,18. jaanuar 2005
Aarne Mäe. Soome naisekandjad pakkusid konkurentsi
Vasakpartei juht jahib Savisaare blogi autorit, Postimees, 3. jaanuar 2007
Madis Jürgen. Edgari värske kampaaniameister Siret Kotka, Eesti Ekspress, 24. jaanuar 2007 (foto)
Kesknoori juhib Siret Kotka, Delfi, 19. mai 2007 
Peeter Kadarik. Siret Kotka on hakkaja tüdruk!, Kesknädal, 25. juuli 2007 (intervjuu)
Aarne Mäe. Siret Kotka – Savisaare andekas õpilane, Virumaa Teataja, 13. november 2008
Savisaar üritas Siret Kotkat riigikokku kombineerida, Postimees, 27. mai 2011
 Tallinnas kortereid omav Siret Kotka laseb riigikogul üürikulud tasuda ERR Uudised, 14. september 2022

Siret Kotka artiklid
Kutsekoolid kujundavad meie tööturgu, Kesknädal, 31. august 2005
Kuidas Eestis kujuneb välja keskklass?, Kesknädal, 15. oktoober 2008
Eestis tuleb luua laialdane keskklass, Virumaa Teataja, 27. november 2008

Kategooria:Eesti Keskerakonna poliitikud
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Väike-Maarja Gümnaasiumi vilistlased
Kategooria:Tartu Ülikooli sotsiaalteaduskonna vilistlased
Kategooria:Sündinud 1986